JEGYZŐKÖNYV

Készült: 2017. október 24-én, 800 órakor, Tiszagyulaházán, Tiszagyulaháza Község Önkormányzata Képviselő-testületének, a Művelődési Házban megtartott rendkívüli, nyilvános Képviselő-testületi üléséről.

Jelen vannak:

Mikó Zoltán polgármester

Dobos Lászlóné alpolgármester

Szabó Sándorné képviselő

Megyesi Elemér képviselő

Igazoltan távol:

Tóth Péter Benjámin képviselő

Meghívottak:

3. napirendi pont tárgyalására

Budainé Pázmándi Judit Intézményvezető

Az ülés teljes időtartamára:

Maginé dr. Csirke Erzsébet aljegyző

Mészárosné Szincsák Mária jegyzőkönyvvezető

Mikó Zoltán polgármester: Sok szeretettel köszönti a megjelenteket a Képviselő-testületi ülésen.

*Megállapítja, hogy a képviselő-testület határozatképes, jelen van 4 fő megválasztott képviselő, igazoltan hiányzik 1 fő.*

Mikó Zoltán polgármester: Elmondja, hogy a mai ülésről hangfelvétel és jegyzőkönyv készül, melynek vezetésével Mészárosné Szincsák Máriát bízza meg.

Javaslatot tesz a meghívóban szereplő napirendi pontok tárgyalására az alábbi módosítás szerint:

Javasolt napirendi pontok:

1. Előterjesztés a Tiszagyulaházi Aprajafalva Óvoda 2017/2018-as nevelési évi munkatervének véleményezéséről.

Előadó: Mikó Zoltán polgármester

Előterjesztés: írásos

1. Előterjesztés a reklámok, reklámhordozók, és cégérek elhelyezésének, alkalmazásának követelményeiről és tilalmáról, és az elhelyezésükhöz szükséges településképi bejelentési eljárás szabályairól szóló önkormányzati rendelet megalkotásáról.

Előadó: Mikó Zoltán polgármester

Előterjesztés: írásos

1. Előterjesztés a Debreceni Hulladék Közszolgáltató Nonprofit Kft-vel közszolgáltatási szerződéskötésről.

Előadó: Mikó Zoltán polgármester

Előterjesztés: írásos

1. Előterjesztés a Four Partners Kft. (4097 Tiszagyulaháza, Zrínyi u. 5/a) kérelméről.

Előadó: Mikó Zoltán polgármester

Előterjesztés: írásos

1. Különfélék

Előadó: Mikó Zoltán polgármester

Előterjesztés: szóbeli

*A Képviselő-testület 4 igen szavazattal (a szavazásban 4 fő vett részt) – egyetért a napirendi pontok tárgyalásával.*

1./

Előterjesztés a Tiszagyulaházi Aprajafalva Óvoda 2017/2018-as nevelési évi munkatervének véleményezéséről.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Budainé Pázmándi Judit intézményvezetőt, ha van kiegészítése tegye meg.

Budainé Pázmándi Judit intézményvezető: Nincs szóbeli kiegészítése.

Szabó Sándorné képviselő: Nagyon jónak és részletesnek tartja a tervet.

Mikó Zoltán polgármester: Hozzászólásában elmondja, hogy nyert az óvoda udvar felújítására beadott pályázat. A beruházás a jövő évben kezdődik. A normatívából egy főző üstöt kell venni, mert a régi már használhatatlan és nem javítható.

Képviselő részéről több kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a Tiszagyulaházi Aprajafalva Óvoda 2017/2018-as nevelési évi munkatervének véleményezéséről szóló határozati javaslattal, kézfelnyújtással szavazzon:

*A képviselő-testület a Tiszagyulaházi Aprajafalva Óvoda 2017/2018-as nevelési évi munkatervének véleményezéséről szóló előterjesztést, 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Községi Önkormányzat

Képviselő-testületének

44/2017.(X. 24.) határozata

a Tiszagyulaházi Aprajafalva Óvoda 2017/2018-es nevelési évi munkatervének véleményezéséről

Tiszagyulaháza Községi Önkormányzat Képviselő-testülete a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 3. § (1) bekezdésében foglaltak szerint a Tiszagyulaházi Aprajafalva Óvoda 2017/2018-es nevelési évi munkatervét megismerte.

A testület megállapította, hogy a munkaterv a jogszabályi elírások szerint, az előírt tartalommal készült. Az intézmény 2017/2018-es nevelési évi munkaterve megvalósítása esetén biztosítja a gyermekek testi, szellemi fejlődését, gazdagítja ismereteiket a mikro- és makrokörnyezet hagyományairól, ünnepségeiről, rendezvényeiről.

A munkaterv bemutatja az intézmény kapcsolatrendszerét, a személyi és tárgyi feltételeket, a működés alapvető szabályait.

A munkaterv megfelelő fórumot biztosít a szülőknek, a jogszabályi előírások szerint ütemezi az óvodai nevelés nélküli munkanapokat, szüneteket.

Felkéri a polgármestert, hogy az intézményvezetőt a fenntartói véleményről tájékoztassa.

Határidő: azonnal Felelős: Mikó Zoltán polgármester

*(A jegyzőkönyv számára megállapítom, hogy Budainé Pázmándi Judit intézményvezető az üléstermet elhagyta.)*

2./

Előterjesztés a reklámok, reklámhordozók, és cégérek elhelyezésének, alkalmazásának követelményeiről és tilalmáról, és az elhelyezésükhöz szükséges településképi bejelentési eljárás szabályairól szóló önkormányzati rendelet megalkotásáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Maginé dr. Csirke Erzsébet aljegyző asszonyt tegye meg szóbeli kiegészítését.

Maginé dr. Csirke Erzsébet aljegyző: Elmondja, hogy egy átmeneti rendeletről van szó. Az önkormányzatok a településképi rendelet hatályba lépéséig alkalmazhatják a helyi reklámrendeletet, annak elkészítését követően a reklámokra vonatkozó előírások is bekerülnek a településképi rendeletbe.

Szabó Sándorné képviselő: Végigolvasta a tervezetet és azt vette ki belőle, hogy a nem vonatkozó korlátozások jellemzőek jobban a saját településünkre.

Megyesi Elemér képviselő: Megkérdezi, hogy ki készíti a Települési Arculati Kézikönyvet?

Maginé dr. Csirke Erzsébet aljegyző: Válaszában elmondja, hogy Boruzs Bernát készíti, aki a megbízott főépítész ez ügyben, Kissné Barta Piroska irodavezető segítségével. A decemberi testületi ülésre fog elkészülni és jön elfogadásra.

Megyesi Elemér képviselő: A politikai hirdetések minek minősülnek?

Maginé dr. Csirke Erzsébet aljegyző: Sima reklámnak minősül. A korlátozását a választási törvény tartalmazza. Ez a reklám rendelet fog arra is vonatkozni.

Megyesi Elemér képviselő: Belterületre vonatkozik csak? Külterületre mi vonatkozik?

Maginé dr. Csirke Erzsébet aljegyző: Igen ez csak belterületre vonatkozik. Külterületet nem kell szabályozni.

Képviselő részéről több kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés rendelettervezetet. Felkéri a képviselő-testületet, hogy aki egyetért a reklámok, reklámhordozók, és cégérek elhelyezésének, alkalmazásának követelményeiről és tilalmáról, és az elhelyezésükhöz szükséges településképi bejelentési eljárás szabályairól szóló önkormányzati rendelettervezettel kézfelnyújtással szavazzon:

*A képviselő-testület a reklámok, reklámhordozók, és cégérek elhelyezésének, alkalmazásának követelményeiről és tilalmáról, és az elhelyezésükhöz szükséges településképi bejelentési eljárás szabályairól szóló önkormányzati rendelettervezetet 4 igen szavazattal elfogadta (a szavazásban 4 fő vett részt) és az alábbi rendeletet alkotta:*

Tiszagyulaháza Község Önkormányzata

Képviselő-testületének

14/2017. (X. 24.) Önkormányzati Rendelete

a reklámok, reklámhordozók, és cégérek elhelyezésének, alkalmazásának követelményeiről és tilalmáról, és az elhelyezésükhöz szükséges településképi bejelentési eljárás szabályairól

Tiszagyulaháza Község Önkormányzat Képviselő-testülete a településkép védelméről szóló 2016. évi LXXIV. törvény 12. § (2) bekezdésében kapott felhatalmazás alapján, Magyarország helyi önkormányzatokról szóló 2011 évi CLXXXIX törvény 13. § (1) bekezdés 1. pontjában, és az épített környezet alakításáról és védelméről szóló 1997. évi LXXVIII. törvény 6/A. §. (1) bekezdés a) pont aa) alpontjában, valamint (2) bekezdés b) pontjában meghatározott feladatkörében eljárva a következőket rendeli el:

I. Fejezet

Általános rendelkezések

1. A rendelet célja

1.§

E rendelet célja a település építészeti és természeti értékeinek megőrzése érdekében a település területén a településképi, közlekedési, vagyonbiztonsági, környezetvédelmi szempontok figyelembe vételével a reklámok, reklámhordozók és cégérek elhelyezésének, közzétételi rendjének, továbbá az elhelyezésükhöz szükséges településképi bejelentési eljárás szabályozása.

1. A rendelet területi hatálya és alkalmazása

2.§

1. E rendelet területi hatálya kiterjed Tiszagyulaháza közigazgatási területén a közterületen, a közterületről látható a magántulajdonban, önkormányzati vagy állami tulajdonban álló, rendeltetésének megfelelően bárki által használható földrészleten történő reklámelhelyezésre.
2. E rendelet előírásai közterületről látható a magántulajdonban, önkormányzati vagy állami tulajdonban álló, rendeltetésének megfelelően bárki által használható földrészleten történő reklámelhelyezésre e rendelet 5-11. §-ában foglaltak nem alkalmazandók.
3. Értelmező rendelkezések

3.§

E rendelet alkalmazásában:

1. *Cégtábla*: kereskedelmi-, szolgáltató-, vagy vendéglátó létesítmény (helyiség, együttes) nevét és az ott folytatott tevékenységet a bejáratnál feltüntető tábla, illetve felirat, mely nem minősül reklámnak.
2. C*ímtábla:* e rendelet szempontjából reklámnak nem minősülő, az intézmény vagy vállalkozás nevét, esetleg egyéb adatait feltüntető tábla, névtábla.
3. *Egyedi mobil tájékoztató tábla:* információs vagy más célú berendezésnek minősülő olyan nem rögzített, egyedi méretű és akár változó feliratú tájékoztató, hirdető berendezés, mely a kereskedelmi- szolgáltató-vendéglátó tevékenység szolgáltatásairól ad tájékoztatást.
4. *Egyedi tájékoztató tábla:* információs vagy más célú berendezésnek minősülő olyan – rögzített, egyedi méretű, állandó tartalmú – hirdető berendezés, mely gazdasági-, kereskedelmi-, szolgáltató-, vendéglátó tevékenységet végzők helyéről, irányáról, megnevezéséről, tevékenységéről, telephelyéről, nyitvatartásiról, megközelítéséről, ill. a település szolgáltató épületeiről utcáiról ad információt;
5. *Információs és más célú berendezés*: egyedi tájékoztató tábla, egyedi mobil tájékoztató tábla, önkormányzati információs tábla, totemoszlop, oszlop tartószerkezetű („lábonálló”) információs tábla, reklám pylon és reklámzászló, napvédő ponyva, transzparens, vagy molinó amennyiben ezek részben reklámnak nem minősülő információs célt és közérdeket szolgálnak.
6. *Önkormányzati információs tábla:* olyan rögzített, egyedi méretű információs és más célú berendezésnek minősülő hirdető-berendezés, mely a helyi lakosok számára nyújt, rendszeresen változó tartalommal, közérdekű információkat, továbbá lehetőséget biztosít lakossági apróhirdetések,
7. *Üzletfelirat:* kereskedelmi-, szolgáltató- vagy vendéglátó, egy vagy több egységet magába foglaló építményen, a benne folyó tevékenységet hirdető feliratot hordozó berendezés, mely nem minősül reklámnak.
8. *Vállalkozást népszerűsítő felirat:* vállalkozást népszerűsítő felirata benne folyó tevékenységet hirdető feliratot hordozó berendezés, mely nem minősül reklámnak.
9. *Transzparens vagy molinó*: kifeszített vagy köztér felett átfeszített textil vagy textil jellegű egyéb anyagból készült reklámhordozó.

II. Fejezet

1. A reklámelhelyezésre vonatkozó általános szabályok

4. §

(1) A reklámelhelyezésnél az alábbi szempontok veendők figyelembe:

a) a reklámeszköznek a meglévő épített és természetes környezetbe, valamint a településképbe illeszkedése,

b) az építményen elhelyezett reklámeszköznek az építmény karakteréhez, színezéséhez, arányrendszeréhez igazodása,

c) egységes épülethomlokzaton, kerítésen, támfalon, tűzfalon elhelyezett reklámeszköznek más reklámeszközzel és az építménnyel való összhangja.

(2) Amennyiben a reklámelhelyezés építésügyi hatósági engedély vagy településképi bejelentés igazolása alapján történhet, úgy a reklámeszköz környezetbe illeszkedését az elhelyező az építésügyi hatósági engedély iránti kérelemhez vagy a településképi bejelentéshez mellékelt építési-műszaki tervdokumentációhoz csatolt látványtervvel mutatja be.

(3) Új reklámeszköz építése, meglévő reklámeszköz felújítása, helyreállítása, átalakítása, korszerűsítése, bővítése, megváltoztatása a jogszabályok keretei között - az e rendelet előírásainak megfelelően - az építésügyi hatósági eljárásra vagy a településképi bejelentési eljárásra vonatkozó szabályok alapján végezhető.

(4) Közterületeken és köztulajdonban álló ingatlanok esetén reklám közzététele és reklámhordozó, reklámhordozót tartó berendezések elhelyezése

1. a beépítésre szánt területen belül a vegyes és lakóterületeken kizárólag utcabútor igénybevétel esetén lehetséges,
2. a beépítésre nem szánt területeken nem megengedett.
3. Magánterületen reklám közzététele és reklámhordozó, reklámhordozót tartó berendezések elhelyezése
4. beépítésre szánt területen belül nem megengedett.
5. beépítésre nem szánt területeken nem megengedett.
6. A területi besorolások alatt a településkép védelméről szóló törvény reklámok közzétételével kapcsolatos rendelkezéseinek végrehajtásáról szóló 104/2017. (IV.28.) Korm. rendelet 2. § (4)-(5) bekezdéseiben foglaltakat kell érteni.

5. A reklámeszköz közterületen történő elhelyezésének szabályai

5. §

Közterületen reklámeszközt elhelyezni

a) településképi bejelentési eljárás lefolytatásával,

b) közterület-használati bérleti szerződés (a továbbiakban: bérleti szerződés) birtokában,

c) közhasználatú zöldterület érintettsége esetén a zöldterületek fenntartásáról szóló rendelet figyelembevételével a kezelő előzetes írásbeli hozzájárulásával,

lehet.

6. A reklámhordozókra vonatkozó településképi követelmények

6. §

1. Az épületek homlokzatain elhelyezhető cégéreket, cég- és címtáblákat napvédő ponyvákat, reklámzászlót és üzlet feliratokat egyedi tájékoztató táblákat úgy kell kialakítani, hogy azok illeszkedjenek a homlokzatok meglévő, vagy tervezett vízszintesés függőleges tagolásához, a nyílászárók kiosztásához, azok ritmusához úgy, hogy együttesen összhangban legyenek az épület építészeti részletképzésével, színezésével, építészeti hangsúlyaival. Ha cégérek, cég- és címtáblák, valamint egyedi tájékoztató táblák utólagos elhelyezésénél ez nem biztosítható, akkor az utólagos elhelyezés nem engedhető meg.
2. Közterületről látható épületek egy-egy homlokzatának 7%-ánál nagyobb felületén nem helyezhető el cég- és címtábla, információs, vagy más célú berendezés.
3. Információs vagy más célú berendezés, amennyiben reklámot is tartalmaz a magánterületen nem helyezhető el.
4. Közvilágítási berendezésen, egyéb közműberendezésen reklám célú felület nem helyezhető el.
5. Önkormányzati információs tábla és egyedi mobil tájékoztató tábla, oszlop tartószerkezetű tábla, továbbá egyedi tájékoztató tábla és transzparens közterületen a közlekedést nem zavaró módon helyezhető el.
6. Üzletfelirat hossza legfeljebb 3,0 m, magassága 1,0 m, vastagsága 15 cm lehet.

7. Reklámhordozókra vonatkozó követelményektől való eltérés szabályai

7. §

(1)

a) A település szempontjából jelentős eseményről való tájékoztatás érdekében egy évben összesen 12 naptári hét időtartamára köztulajdonban álló ingatlanon lakó- és vegyes területen nem csak utcabútor igénybevételével lehetséges, míg a különleges- és egyéb területen utcabútor igénybe vételével lehetséges.

b) Beépítésre nem szánt területek közül közkertben és közparkban és egyéb területen burkolt vagy fásított köztéren utcabútor igénybe vételével lehetséges.

c) Önkormányzat által támogatott rendezvényekről tájékoztatás transzparensen (molinón) is lehetséges.

1. Építési reklámháló az építés időtartamára alkalmazható. Ennek során az építési naplóbejegyzéssel kell igazolni az építés-felújítás megkezdését.

8. A bérleti szerződés

8. §

(1) A szerződés megkötését az kezdeményezi, aki a közterületet reklámelhelyezés céljából használni kívánja.

(2) A bérleti szerződés megkötésére csak a településképi bejelentési eljárás lefolytatását követően, a bejelentés tudomásulvételét tartalmazó igazolás alapján, és az abban meghatározott kikötések figyelembevételével kerülhet sor, kivéve, ha a reklámelhelyezés településképi bejelentési eljárás lefolytatása nélkül történhet.

(3) A reklámcélú közterület-használatot igénylő beszerzi a formanyomtatványhoz a szükséges hatósági, kezelői és főépítészi hozzájárulást.

(4) A reklámcélú közterület-használatot igénylő a bérleti szerződés megkötését a bérbeadó által kiadott formanyomtatványon a reklámcélú közterület-használat megkezdése előtt legalább 15 nappal kezdeményezi.

(5) A bérleti szerződés megkötésére irányuló kérelem tartalmazza:

a) a kérelmező adatait,

b) a kérelmező által megjelölt kapcsolattartó adatait,

c) a reklámcélú közterület-használat célját és időtartamát,

d) a reklámcélú közterület-használat helyének, módjának és mértékének pontos meghatározását és méreteket tartalmazó részletes helyszínrajzát, melyen szerepel a járdák, a növényzet, a szegélyek, az elhelyezésre kerülő bútor, berendezés, a napellenző és árnyékoló szerkezet kialakítási módja, térelhatároló szerkezetek mérete, típusa és színe,

e) a közterületen folytatni kívánt tevékenység gyakorlására jogosító okirat (pl. működési engedély, nyilvántartásba vétel igazolása) másolatát,

f) építési engedélyhez kötött reklámcélú közterület-használat esetén jogerős és végrehajtható építési engedélyt, településképi bejelentési eljáráshoz között reklámcélú közterület-használat esetén a tevékenység tudomásul vételéről szóló polgármesteri igazolást.

(6) A bérbeadó a (5) bekezdésben foglaltakon túlmenően további, a kérelem elbírálásához szükséges dokumentum benyújtására, adatközlésre hívhatja fel a kérelmezőt.

(7) Amennyiben egy közterületi helyet több kérelmező kíván használni, bérleti szerződés azzal köthető, aki az előírt feltételeknek megfelel és a kérelmét előbb nyújtotta be. Elsőbbséget élvez az a kérelmező, aki érvényes bérleti szerződés birtokában a közterületet a kérelem benyújtásának időpontjában használja.

(8) A bérleti szerződés határozott időre, legfeljebb 1 évi időtartamra köthető.

(9) A bérlő a szerződés eredeti példányát annak mellékletét képező helyszínrajzzal és valamennyi hatósági, kezelő engedéllyel és hozzájárulással együtt a reklámcélú közterület-használat helyén magánál tartja és azt az ellenőrzésre jogosult személynek az ellenőrzés során bemutatja.

9. A közterület-használati szerződés bérleti díj

9. §

(1) A bérbeadó a reklámcélú közterület-használatért fizetendő bérleti díjat e rendelet 1. mellékletében szereplő díjtételek alapján kell meghatározni.

(2) A 1. melléklet szerinti díjtétel az általános forgalmi adót nem tartalmazza.

(3) Amennyiben a 1. melléklet nem tartalmaz az adott reklámcélú közterület-használatra konkrét díjmegjelölést, úgy a reklámcélú közterület-használat jellegéhez legközelebb eső kategória díjtétele alkalmazandó, amelyről a bérbeadó dönt.

(4) A bérlő a bérleti díjat egy összegben előre fizeti meg az igénybevétel teljes idejére.

(5) A bérleti díj megállapítása szempontjából minden megkezdett hónap, nap, m2 és fm egésznek számít.

(6) A reklámelhelyezéssel érintett közterület nagyságának meghatározásánál a reklámeszköz tényleges felülete veendő számításba.

10. Szerződéskötéshez nem kötött reklámelhelyezés

10. §

A közterület bérleti szerződés nélkül igénybe vehető

a) cég- és címtábla, cégfelirat, cégér elhelyezésére, ha az a közterületbe 25 cm-en túl nem nyúlik be,

b) az Önkormányzat által szervezett eseményre vonatkozó reklámelhelyezésre,

c) hirdetmény elhelyezésére az Önkormányzat által biztosított ingyenes hirdetőeszközön,

f) rendezvény, vásár időtartama alatt a pavilonon, vásári sátoron történő reklám elhelyezés esetben.

11.  A bérleti szerződés nélküli vagy attól eltérő használat jogkövetkezményei

11. §

(1) Közterület

a) bérleti szerződés nélküli,

b) a bérleti szerződéstől eltérő,

c) a bérleti szerződésben meghatározott időtartam lejárta utáni, vagy

d) bármely jogszabályba, különösen e rendelet tilalmába ütköző

használata esetén a jogosulatlan használó a használatot azonnal megszünteti és a közterületet eredeti állapotában saját költségén minden kártalanítási igény nélkül helyreállítja a bérbeadó által megadott határidőn belül, továbbá az a)-c) pontok esetén az igénybe vett időre esedékes bérleti díj négyszeres összegének megfelelő használati díjat, a d) pont esetén az igénybe vett időre a legmagasabb bérleti díjtétellel számított összeg négyszeres összegének megfelelő használati díjat megfizeti.

(2) Amennyiben a felhívásra a jogosulatlan használó a használatot nem szünteti meg, az egyéb jogkövetkezményeken túl a bérbeadó vagy megbízottja a közterületen elhelyezett dolgot a jogosulatlan használó költségére és veszélyére eltávolítja vagy eltávolíttathatja.

(3) Az eltávolított dolog őrizetére, kezelésére és értékesítésére a Ptk. megbízás nélküli ügyvitelre vonatkozó rendelkezései alkalmazandók.

(4) A jogosulatlan használó csak az eltávolítás és a tárolás költségeinek, valamint az (1) bekezdés szerinti használati díj megfizetése után veheti át az eltávolított dolgot.

(5) Ha az eltávolított dolog tulajdonosa 5 napon belül nem jelentkezik, a bérbeadó írásban értesíti a bontás tényéről és a (4) bekezdésben foglaltakról. Ha közterületen elhelyezett dolog tulajdonosa ismeretlen, a bérbeadó a felszólítást az Önkormányzat hirdetőtábláján közzéteszi.

(6) Ha a dolog tulajdonosa az eltávolítást követő 3 hónapon belül nem jelentkezik, a dolgot a bérbeadó értékesítheti. Ha az értékesítés eredménytelen volt vagy eleve lehetetlen, a bérbeadó a megsemmisítést rendeli el.

12. A reklámelhelyezés megszüntetésével kapcsolatos szabályok

12. §

(1) A reklámeszköz elhelyezője a reklámeszközt kártalanítási igény nélkül átalakítja vagy eltávolítja az Önkormányzat vagy a bérbeadó által megadott határidőn belül, ha az elhelyezésére szolgáló közterület településfejlesztési vagy önkormányzati célú felhasználásra kerül.

1. A megszűnt üzlet reklámeszközét az távolítja el, akinek az érdekében az elhelyezés történt, ennek hiányában az ingatlan tulajdonosa.

III. Fejezet

13. Településképi bejelentési eljárás

13.§

A polgármester településképi bejelentési eljárást folytat le - nyilvántartott műemléki értékek vagy műemléket érintő, az örökségvédelmi hatósághoz történő bejelentéshez vagy örökségvédelmi engedélyhez kötött tevékenységek kivételével – a településkép fokozottabb védelme érdekében a város közigazgatási területén levő közterületen, és köztulajdonban álló ingatlanokon valamint közterületnek nem minősülő magánterületen közterületről látható esetekben reklám összetételére, reklámhordozók, reklámhordozót tartó berendezések elhelyezéséhez.

14.§

1. A településképi bejelentési eljárás az ügyfél által a polgármesterhez benyújtott bejelentésre indul, a bejelentési kérelem nyomtatvány jelen rendelet 2. melléklete. A bejelentéshez papír alapú vagy a dokumentációt tartalmazó digitális adathordozót kell mellékelni.

A településképi követelményeket igazoló építészeti-műszaki dokumentációnak – a bejelentés tárgyától függően – az alábbiakat kell tartalmaznia:

1. meglévő állapotról fényképfelvételt
2. műszaki leírást
3. a tervezett állapot formáját, mennyiségét, méretét és technológiáját,
4. a műszaki berendezés által igénybe vett helyszínt és elhelyezésének módját,
5. elrendezési rajzot,
6. reklám elhelyezésének helyétől – amennyibe indokolt - színtervet, környezetbe illesztett látványtervet.
7. A dokumentáció tartalmát a polgármester ellenőrzi. Amennyiben a benyújtott dokumentáció nem felel meg az (1) bekezdésben meghatározott tartalmi követelményeknek, a polgármester a tervezett tevékenységet megtiltja.
8. Amennyiben a benyújtott dokumentáció hiánytalan, a polgármester feltétellel vagy a nélkül tudomásul veszi a bejelentést, illetve megtiltja, ha az nem felel meg a követelményeknek vagy nem illeszkedik a településképbe.
9. A polgármester a döntését a kérelem benyújtását követő 15 napon belül hatósági határozatban hozza meg.
10. A cégjelzések, reklám- és hirdető-berendezések esetében az igazolás időtartama 1 év, egyéb esetekben az igazolás határozatlan időtartamra szól. A bejelentéstől számított 2 hónapon belül kell megkezdeni a tevékenységet, ellenkező esetben ismételten be kell jelenteni.
11. Amennyiben a településképi bejelentési eljárás lefolytatásához kötött tevékenység közterület- használati hozzájáruláshoz is kötött, a közterület-használati hozzájárulás kiadására csak a településképi bejelentési eljárás lefolytatását követően, a megengedő határozat birtokában és az abban meghatározott kikötések figyelembe vételével kerülhet sor.

V. Fejezet

14. Záró rendelkezések

15.§

* 1. Ez a rendelet 2017. november 1-jén lép hatályba.

1. A rendelet előírásait hatálybalépését követően indult ügyekben kell alkalmazni.
2. Hatályát veszti a közterület használat engedélyezéséről szóló 16/2005.(X.17.) rendelet 2. mellékletében a táblázat 1. és 7. és 10. sora.

Tiszagyulaháza, 2017. október 24.

Mikó Zoltán Dr. Kiss Imre

polgármester jegyző

A rendelet kihirdetése megtörtént.

Tiszagyulaháza, 2017. október 24.

Dr. Kiss Imre

jegyző

1. melléklet

a 14/2017. (X. 24.) önkormányzati rendelethez

A reklámcélú közterület-használatért fizetendő bérleti díj

|  |  |  |  |  |
| --- | --- | --- | --- | --- |
|  | A reklámcélú  közterület-használat igénybevételének módja |  | | Díjfizetés |
|  | Díj |
| 1. | Alkalmi árukirakodás | 400,- | Ft/nap/m2 |
|  | Információs és más célú berendezés | 400,- | Ft/nap/m2 |
| 2. | Állandó jelleggel  épített reklámeszköz | 1.500,- | Ft/hó/m2 |
| 3. | Árubemutatás | 800,- | Ft/hó/m2 |
| 4. | Cégér, cég- és  címtábla, cégfelirat | 400,- | Ft/m2/hó |
| 5. | Cégfelirat napellenzőn | 200,- | Ft/hó/db |
| 6. | Cirkuszi tábla | 100,- | Ft/nap/db |
| 7. | Egyedi mobil tájékoztató tábla | 100,- | Ft/nap/db |
| 8. | Hangos reklám | 3.000,- | Ft/nap/gépjármű |
| 9. | Megállító reklámeszköz | 1.000,- | Ft/hó/m2 |
| 10. | Molinó | 150,- | Ft/nap/m2 |
| 11. | Reklámvitrin | 500,- | Ft/hó/m2 |
| 12. | Reklámzászló | 1.500,- | Ft/hó/m2 |
| 14. | Jármű, gépjármű  reklámcélú tárolása | 100,- | Ft/nap/m2 |
| 15. | Drón, pilóta nélküli légi jármű reklámcélú használata | 3.000,- | Ft/nap/db |

2. melléklet

a 14/2017. (X. 24.) önkormányzati rendelethez

BEJELENTÉS

Tiszagyulaháza Község Önkormányzat polgármesteréhez

településképi bejelentési eljárásához reklámok, reklámhordozó berendezések, reklámhordozót tartó berendezések, valamint cégérek elhelyezése tekintetében

|  |  |
| --- | --- |
| személy/szervezet neve: |  |
| lakcíme/szervezet székhelye: |  |
| értesítési címe: (tervezőiroda neve, címe) |  |
| telefon/fax száma: |  |
| e~mail címe: |  |

A folytatni kívánt tevékenység: (Aláhúzással jelölje a kiválasztott lehetőséget.)

* reklámok, reklámhordozó berendezések, reklámhordót tartó berendezések elhelyezése,
* építési reklámháló elhelyezése,
* település szempontjából jelentős rendezvényről hirdetmény kihelyezése,
* cégtábla, címtábla elhelyezése, üzletfelirat

|  |  |
| --- | --- |
| Tervezett tevékenység helye, az érintett telek helyrajzi száma: |  |
| Megjelölése, rövid leírása: |  |
| Tervezett időtartama: |  |
| Csatolt mellékletek: (műszaki leírás, helyszínrajz, homlokzati rajz, látványterv stb.) |  |

Kérelmező aláírása

3./

Előterjesztés a Debreceni Hulladék Közszolgáltató Nonprofit Kft-vel közszolgáltatási szerződéskötésről.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Maginé dr. Csirke Erzsébet aljegyző asszonyt tegye meg szóbeli kiegészítését.

Maginé dr. Csirke Erzsébet aljegyző: Elmondja, hogy a Debreceni Hulladék Közszolgáltató Nonprofit Kft. lesz az egyetlen szolgáltató a megyében. A szerződés tervezet kiküldésre került a Képviselők felé, amely mindent tartalmaz, amit a jogszabályok előírnak, hogy kötelező a szerződésbe belefoglalni. Tiszagyulaháza, mint tulajdonos be lett jegyezve a Kft-be. Az alvállalkozó a HHG Kft. lesz, tehát az ellátásba nem lesz változás. A számlázás továbbra is központilag történik, amivel most is nagyon el vannak maradva.

Dobos Lászlóné alpolgármester: A számlázásról mit lehet tudni, miért van még mindig elmaradva? Akik nem fizetnek, azoktól az önkormányzatnak kell behajtani az összeget vagy már nincs köze hozzá?

Maginé dr. Csirke Erzsébet aljegyző: Válaszában elmondja, hogy még mindig az átállásra hivatkoznak. A NAV hajtja be a tartozásokat, az önkormányzatnak nincs feladata ezzel kapcsolatban.

Képviselő részéről több kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a Debreceni Hulladék Közszolgáltató Nonprofit Kft-vel közszolgáltatási szerződéskötésről szóló határozati javaslattal, kézfelnyújtással szavazzon:

*A képviselő-testület a Debreceni Hulladék Közszolgáltató Nonprofit Kft-vel közszolgáltatási szerződéskötésről szóló előterjesztést, 4 igen szavazattal elfogadta (a szavazásban 4 fő vett részt) és az alábbi határozatot hozta:*

Tiszagyulaháza Községi Önkormányzat

Képviselő-testületének

45/2017.(X. 24.) határozata

a Debreceni Hulladék Közszolgáltató Nonprofit Kft-vel közszolgáltatási szerződéskötésről

Tiszagyulaháza Község Önkormányzata Képviselő-testülete a hulladékról szóló 2012. évi CLXXXV. törvény 34. § (1) bekezdésében foglalt önkormányzati hulladékgazdálkodási közfeladat ellátására a Debreceni Hulladék Közszolgáltató Nonprofit Kft. (4031 Debrecen, István út 136.) tulajdonosaként közszolgáltatási szerződést köt

a Debreceni Hulladék Közszolgáltató Nonprofit Kft.-vel (4031 Debrecen, István út 136.)

2018. január 1-től kezdődően 10 éves időtartamra

az előterjesztéshez mellékelt közszolgáltatási szerződés-tervezet szerint.

Felkéri a polgármestert, hogy a közszolgáltatási szerződést az önkormányzat képviseletében írja alá.

Határidő: 2017. november 30 Felelős: Mikó Zoltán polgármester

4./

Előterjesztés a Four Partners Kft. (4097 Tiszagyulaháza, Zrínyi u. 5/a) kérelméről.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Kiküldésre került a Képviselők felé a Four Partners Kft. kérelme. A mellékelt térképen megjelölt gazos területet szeretné megvásárolni. Kéri a Testület véleményét.

Szabó Sándorné képviselő: Véleménye szerint vállalkozás bővítéséről lenne szó ebben az esetben. A víz bevezetéséhez a hálózat abban az oldalban fut, ahol a telephely található.

Maginé dr. Csirke Erzsébet aljegyző: A műszakis kolléga feljegyzése alapján a szóban forgó terület nagysága 162m2 a háromszög, a hátsó területé pedig 530m2, amit szintén meg venne a KFT., ha eladná az önkormányzat. Pontos adatok csak akkor ismerhetők, ha a telekalakítás megtörténik a jogszabályoknak megfelelően.

Dobos Lászlóné alpolgármester: Ki fizeti a telekalakítás és az átíratás költségeit?

Maginé dr. Csirke Erzsébet aljegyző: Javasolja a testületnek, hogy úgy hozza meg határozatát, hogy a költségeket a vevő viselje.

Megyesi Elemér képviselő: Semmi akadályt nem lát abban, hogy azt a gazos területet az önkormányzat eladja a kft-nek. Megszűnne legalább a mostanában már szemétlerakónak is használt terület.

Szabó Sándorné képviselő: Továbbra is kitartott azon álláspontja mellett, hogy az ingatlan eladásával a vállalkozás tevékenysége is bővülne és ez a környéken lakók nyugalmát zavarja.

Mikó Zoltán polgármester: Személyes érintettséget jelent be és kéri a szavazásból való kizárását, mivel a Testület számára is köztudott, hogy lányának élettársa a Four Partners Kft. egyik tagja.

Maginé dr. Csirke Erzsébet aljegyző: Ebben az esetben Ügyrendi szavazást kell tartani a polgármester kérésére, hogy a szavazásból zárja ki a testület.

*A Képviselő-testület 4 igen szavazattal (a szavazásban 4 fő vett részt) elfogadta Mikó Zoltán polgármester szavazásból való kizárását és az alábbi határozatot hozta:*

Tiszagyulaháza Községi Önkormányzat

Képviselő-testületének

46/2017.(X. 24.) határozata

Mikó Zoltán polgármester szavazásból való kizárásáról

Tiszagyulaháza Községi Önkormányzat Képviselő-testülete a Magyarország helyi Önkormányzatairól szóló 2011. évi CLXXXIX. törvény 49.§ (1.) bekezdésére tekintettel, Mikó Zoltán polgármestert a bejelentett érintettségére a döntéshozatalból kizárta.

Határidő: --------- Felelős: ----------

Mikó Zoltán polgármester: Szavazásra bocsátja az előterjesztés határozati javaslatának „A” változatát. Felkéri a képviselő-testületet, hogy aki egyetért a Four Partners Kft. kérelméről szóló határozati javaslat „A” változatával, kézfelnyújtással szavazzon:

*A képviselő-testület a Four Partners Kft. kérelméről szóló előterjesztés „A” változatát 1 igen és 2 nem szavazattal (a szavazásnál jelen van 4 fő, a szavazásban részt vett 3 fő) nem fogadta el.*

Mikó Zoltán polgármester: Szavazásra bocsátja az előterjesztés határozati javaslatának „B” változatát. Felkéri a képviselő-testületet, hogy aki egyetért a Four Partners Kft. kérelméről szóló határozati javaslat „B” változatával, kézfelnyújtással szavazzon:

*A képviselő-testület a Four Partners Kft. kérelméről szóló előterjesztés „B” változatát 2 igen és 1 nem szavazattal (a szavazásnál jelen van 4 fő, a szavazásban részt vett 3 fő) nem fogadta el.*

Mikó Zoltán polgármester megállapítja, hogy a Four Partners Kft. kérelméről, többségi szavazat hiányában döntés nem született.

5./

Különfélék

Előadó: Mikó Zoltán polgármester

Mikó Zoltán polgármester: A különfélékben elmondja, hogy a szokásokhoz híven az idén megtartásra kerül az idősek napja. Pontos időpontja még nincs, de előre láthatólag 2-3 hét múlva tartanák.

Jelenleg a fólia sátrak bontása történik, amelyek fel lesznek újítva a legutóbb épített új modern sátor mintájára. Kialakításra kerül továbbá egy kisebb csak chili nevelő sátor.

A virágnevelés mellett a chili szósz előállítása lett a fő profil, amely után igen nagy az érdeklődés.

Megkérdezi a képviselőket van e hozzászólásuk a különfélékhez?

Dobos Lászlóné alpolgármester: Emlékezteti a testületet, hogy ebben az évben Tiszagyulaháza a soros a mikulás csomagok készítésében. Tavaly évben 700.- Ft volt a csomagok értéke. Szerinte maradhat ebben az évben is ennyi az értéke.

Mikó Zoltán polgármester: Javasolja, hogy maradjon a 700.-Ft-os ár.

Dobos Lászlóné alpolgármester: Megkérdezi, hogy az Adventi ünnepségekkel kapcsolatban milyen tervek vannak?

Mikó Zoltán polgármester: Válaszul elmondja, hogy körvonalazódni látszik az a variáció, hogy a harmadik gyertyagyújtáson lesz egy nagyobb ünnepség, ahol műsorok lennének és az önkormányzat partnerei ezen a vasárnapon egyszerre jönnének árusítani. Egyelőre ez az elképzelés.

Mivel az ülésen egyéb kérdés, hozzászólás nem hangzott el, Mikó Zoltán polgármester az ülést 925 órakor bezárta.

K. m. f.

Mikó Zoltán Dr. Kiss Imre

polgármester jegyző